**კ ო ა ლ ი ც ი ა**

**კოალიცია ევრო-ატლანტიკური საქართველოსთვის**

**წესდება**

**თავი I**

**სახელწოდება და მიზანი**

**მუხლი 1 სახელწოდება**

ქართულად: „კოალიცია ევრო-ატლანტიკური საქართველოსთვის“

ინგლისურად: “Coalition for Euro -Atlantic Gerogia”

**მუხლი 2 მიზანი**

„კოალიცია ევრო-ატლანტიკური მომავლისთვის“ (შემდგომში კოალიცია) წარმოადგენს ორგანიზაციათა ნებაყოფლობით გაერთიანებას, რომლის მიზანია საზოგადოებრივ საწყისებზე სამოქალაქო ჩართულობის გზით საქართველოს ევრო-ატლანტიკურ სტრუქტურებში ინტეგრაციის ხელშეწყობა.

**მუხლი 3 ამოცანები**

ევრო-ატლანტიკურ სტრუქტურებში საქართველოს ინტეგრაციის მიზნით:

1. საქართველოს საზოგადოების სხვადასხვა წრეების ძალისხმევის გაერთიანება.
2. რეფორმების, სამოქმედო გეგმების, საკანონმდებლო და მარეგულირებელი მიმართულებით ინტეგრაციისთვის მნიშვნელოვანი საკითხების ადვოკატირება.
3. ევრო-ატლანტიკურ სტრუქტურებში საქართველოს ინტეგრირების მნიშვნელობასთან და პროცესის მიმდინარეობასთან დაკავშირებით საზოგადოების ინფორმირება.
4. ანტი-დასავლური პროპაგანდის წინააღმდეგ საზოგადოებრივი კამპანიების ორგანიზება და მათში საზოგადოების ფართო წრეების ჩართულობის უზრუნველყოფა.
5. სხვადასხვა აქტივობისდაგეგმვა და განხორციელება სახელმწიფო ორგანოებთან, საერთაშორისო ორგანოზაციებთან და სხვა იურიდიულ და კერძო პირებთან თანამშრომლობა.

**მუხლი 4 კოალიციის მმართველი წევრების ანაზღაურება/ კოალიციის საწევრო გადასახადი**

მმართველი საბჭოს წევრები და კოალიციის ხელმძღვანელი პირები, კოალიციისთვის გაწეულ სამსახურში ფინანსურ კომპენსაციას არ იღებენ. კოალიციის წევრებს კოალიციის საწევრო გადასახადი არ ეკისრებათ.

**თავი II**

**კოალიციის წევრობა**

**მუხლი 5 წევრობის წინაპირობები**

1. კოალიციის წევრი შეიძლება გახდეს:

* ნებისმიერი საქართველოში რეგისტრირებული არასამთავრობო ორგანიზაცია, აკადემიური ინსტიტუტი, ბიზნეს ასოციაცია, პროფესიული ასოციაცია და მედია საშუალება, რომელიც მხარს უჭერს და იზიარებს კოალიციის მიზნებს და ამოცანებს, ასევე იზიარებს და ხელს აწერს კოალიციის ურთიერთგაგების მემორანდუმს. მმართველი საბჭოს გადაწყვეტილების შემთხვევაში კოალიციის წევრები შეიზლება გახდნენ ფიზიკური პირებიც.
* ორგანიზაცია, რომელიც ბოლო ერთი წლის განმავლობაში აქტიურად არის ჩართული ქვეყნის საზოგადოებრივ ცხოვრებაში (აქვეყნებს კვლევებს/ არის ჩართული სხვადასხვა ტიპის აქტივობაში და ა.შ..).
* ორგანიზაცია, რომელიც არ არის დაკავშირებული რომელიმე პოლიტიკურ პარტიასთან, არ ყავს თანამშრომლები/წევრები, რომლებიც ამავდროულად რომელიმე პოლიტიკური პარტიის წევრები არიან.
* ორგანიზაცია, რომელის შემოსავლის წყაროები არის გამჭვირვალე და რომელიც პერიოდულად აქვეყნებს თავის დაფინანსებასთან დაკავშირებულ ინფორმაციას.
* ორგანიზაცია, რომელიც გამოხატავს მზაობას კოალიციის სხვა წევრებთან თანამშრომლობაზე კოალიციის საერთო მიზნების მისაღწევად.

2. კოალიცია მისი არსებობის მანძილზე ღიაა ახალი წევრებისთვის. დაინტერესებულმა ორგანიზაციებმა წერილობით უნდა მიმართონ კოალიციის მმართველ საბჭოს, მის მიერ შემუშავებული პროცედურების და ვადების დაცვით. მმართველი საბჭო განიხილავს გაწევრიანებაზე განაცხადებს და იღებს გადაწყვეტილებას დაინტერესებული ორგანიზაციის კოალიციის წევრად მიღების ან მიღებაზე უარის თქმის შესახებ 30 კალენდარული დღის განმავლობაში.

3. კოალიციის ახალი წევრის მიღების თაობაზე გადაწყვეტილებას იღებს კოალიციის მმართველი კომიტეტი დამსწრე წევრთა 2/3-ის უმრავლესობით.

**მუხლი 6 კოალიციის წევრის ვალდებულებები**

კოალიციის წევრი ვალდებულია:

1. პატივი სცეს კოალიციის პრინციპებს;

2. დაიცვას და შეასრულოს კოალიციის საქმიანობის წესი, ინტერესთა კონფლიქტის ნორმები, მმართველი კომიტეტის გადაწყვეტილებები;

2. რეგულარულად მიიღოს მონაწილეობა კოალიციის საქმიანობაში;

**მუხლი 7 კოალიციიდან გარიცხვა/წევრობის შეწყვეტა**

1. კოალიციის წევრი, მმართველი კომიტეტის ან/და კოალიციის წევრთა არანაკლებ 1/10-ის ინიციატივით, შეიძლება გარიცხულ იქნას კოალიციიდან იმ შემთხვევაში, თუ იგი დაარღვევს კოალიციის მარეგულირებელ დებულებებს, უგულვებელყოფს კოალიციის ინტერესებს და კომპეტენტური ორგანოების მიერ მიღებულ გადაწყვეტილებებს, არ მონაწილეობს კოალიციის ღონისძიებებში და მისი მიზნგების რეალიზაციაში, უგულვებელყოფს კოალიციის ძირითად მიზნებს ანდა უპატივცემულოდ ეპყრობა კოალიციის რეპუტაციას და მის წევრებს და არ იხდის საწევროს.

2. კოალიციის წევრის გარიცხვის თაობაზე გადაწყვეტილებას იღებს კოალიციის მმართველი კომიტეტი, მთლიან შემადგენლობის 2/3-ის უმრავლესობით.

3. კოალიციის მმართველი კომიტეტის მიერ ინტერესთა კონფლიქტის არსებობის შესახებ გადაწყვეტილების მიღება იწვევს ინტერესთა კონფლიქტში მხილებული პირების ორგანიზაციის წევრობის შეწყვეტას.

**მუხლი 8 კოალიციიდან გასვლა**

კოალიციის წევრს უფლება აქვს დატოვოს კოალიცია, თავისი გადაწყვეტილების საფუძველზე, რის თაობაზეც წერილობით აცნობებს მმართველ კომიტეტს.

**მუხლი 9 კოალიციის წევრთა შეკრება**

1. კოალიციის წევრთა შეხვედრა, იმართება სულ მცირე წელიწადში ერთხელ ან კოალიციის მმართველი საბჭოს ⅔ გადაწყვეტილებით. მმართველი კომიტეტის ან კოალიციის წევრთა 1/3-ის ინიციატივით, შესაძლებელია მოწვეულ იქნას საგანგებო შეხვედრა, კოალიციის წევრთა ტელეფონით ან/და ელექტრონული ფოსტით წინასწარ შეტყობინებით.

2. შეხვედრებზე კოალიციის წევრს, ყოველგვარი მინდობილობის გარეშე, წარმოადგენს ორგანიზაციის ხელმძღვანელობასა და წარმომადგენლობაზე უფლებამოსილი პირი.

3. კოალიციის წევრთა შეხვედრა უფლებამისილია, თუ მას ესწრება წევრთა სულ მცირე ნახევარი.

4. კოალიციის წევრთა შეხვედრაზე გადაწყვეტილეებები მიიღება დამსწრე წევრთა უბრალო უმრავლესობით.

5. კოალიციის წევრთა შეხვედრას უძღვება მმართველი კომიტეტის თავმჯდომარე, მისი არყოფნის შემთხვევაში მოადგილე. კოალიციის წევრთა შეხვედრის მიმდინარეობაზე დგება ოქმი, რომლის სისწორეზეც პასუხისმგებელია მმართველი კომიტეტის მდივანი.

**თავი III**

**მმართველი საბჭო**

**მუხლი 10 მმართველი საბჭოს უფლებამოსილებები**

კოალიციის საქმიანობის წარმართვის მიზნით იქმნება მმართველი საბჭო. მმართველი საბჭო უზრუნველყოფს კოალიციის წესდებით დადგენილი მიზენებისა და ამოცანების განხორციელებას.

**მუხლი 11 რაოდენობა, შერჩევა, გამოწვევა**

1. მმართველი საბჭო შედგება კოალიციის წევრი 7 (შვიდი) ორგანიზაციის წარმომადგენლებისგან (თითო ორგანიზაციიდან თითო წარმომადგენელი), რომლებიც აირჩევიან ორი წლის ვადით. მმართველი საბჭო წევრების უფლებამოსილება გრძელდება ორი წლის გასვლის შემდეგაც, მმართველი საბჭო ახალი წევრების არჩევამდე.

2. მმართველი საბჭოს წევრებს ირჩევენ კოალიციის წევრების შეხვედრაზე, ფარული კენჭისყრით. მმართველი საბჭოს წევრებად არჩეულად ითვლებიან ის კანდიდატები, რომლებიც მიიღებენ სხვა კანდიდატზე მეტ ხმას. კანდიდატების მიერ ხმათა თანაბარი რაოდენობის მიღების შემთხვევაში, თუ მათი რაოდენობა აღემატება ასარჩევ წევრთა რაოდენობას, თანაბარი ხმების მქონე კანდიდატებს შორის ტარდება განმეორებითი კენჭისყრა.

3. მმართველი საბჭოს წევრი შეიძლება გამოწვეულ იქნას დაკავებული პოზიციიდან კოალიციის წევრთა 2/3-ის გადაწყვეტილებით, მის მიმართ არსებული დასაბუთებული არგუმენტაციის არსებობის შემთხვევაში. გაწვეული წევრის ნაცვლად აირჩევა ახალი წევრი.

**მუხლი 12 მმართველი საბჭოს სხდომა და გადაწყვეტილების მღების წესი**

1. მმართველი საბჭო, როგორც წესი, იკრიბება თვეში ერთხელ მაინც. მმართველი საბჭოს თავმჯდომარის ან/და წევრთა 1/3-ის ინიციატივით, შესაძლებელია მოწვეულ იქნას საგანგებო სხდომა, მმართველი საბჭოს წევრთა ტელეფონით ანდა ელექტრონული ფოსტით წინასწარ შეტყობინებით.

2. მმართველი საბჭოს სხდომა უფლებამისილია, თუ მას ესწრება წევრთა 2/3 მაინც.

3. მმართველი საბჭოს სხდომაზე გადაწყვეტილებები მიიღება დამსწრე წევრთა უბრალო უმრავლესობით.

4. მმართველი საბჭოს სხდომას უძღვება თავმჯდომარე, მისი არყოფნის შემთხვევაში მოადგილე. მმართველი საბჭოს სხდომის მიმდინარეობაზე დგება ოქმი, რომლის სისწორეზეც პასუხისმგებელია მმართველი საბჭოს მდივანი.

5. მმართველი საბჭოს გადაწყვეტილება, რომელიც დაკავშირებულია კოალიციის პოზიციის ფორმირებასთან და/ან განცხადების გავრცელებასთან, მმართველი საბჭოს მიერ გადაწყვეტილების მიღებისთანავე ეგზავნება კოალიციის ყველა წევრს. თუ მმართველი საბჭოს გადაწყვეტილების კოალიციის წევრებთან გაგზავნის მომენტიდან მართველი საბჭოს მიერ დადგენილ ვადაში კოალიციის წევრთა სრული შემადგენლობის ნახევარზე მეტი არ გამოხატავს გადაწყვეტილების საწინააღმდეგო პოზიციას, გადაწყვეტილება ჩაითვლება მიღებულად.

**მუხლი 13 დაჩქარებული წესით გადაწყვეტილების მიღება**

გამონაკლის შემთხვევებში მაშინ, როდესაც კოალიციის პოზიციის გამოხატვის დაყოვნებამ შესაძლოა აზრი დაუკარგოს პოზიციის გამოხატვას ან/და შექმნას საფრთხე იმისა, რომ კოალიციამ ეფექტურად ვერ განახორციელოს საკუთარი მიზნები და ამოცანები, ან/და დაყოვნებამ შესაძლოა საფრთხე შეუქმნას კოალიციის მიერ წარმოებული ადვოკატირების კამპანიის ეფექტურობას ან/და შესაძლოა დროული რეაგირების გარეშე დარჩეს კოალიციისთვის პრიორიტეტული საკითხი, შესაძლებელია მმართველი საბჭოს გადაწყვეტილებით გადაწყვეტილება მიღებულ და განსაჯაროვებულ იქნას. ასეთი წესით მიღებული გადაწყვეტილება დაუყოვნებლივ ეგზევნება კოალიციის ყველა წევრს. კოალიციის წევრებისთვის გაგზავნილ გადაწყვეტილებას თან უნდა ახლდეს დასაბუთება, თუ რატომ იქნა გამოყენებული გადაწყვეტილების მიღების დაჩქარებული წესი.

**მუხლი 14 გადაწყვეტილების მიღება სხდომის გარეშე**

მმართველი საბჭოს მიერ გადაწყვეტილება მიღებულად ჩაითვლება, თუ საბჭოს წევრთა უმეტესობა წერილობით ან ზეპირად დაეთანხმება კონკრეტული გადაწყვეტილების მიღებას.

**მუხლი 15 კოალიციის წევრების წინასწარი გაფრთხილება და მათი დასწრება მმართველი საბჭოს შეხვედრებზე**

1.მმართველი საბჭოს სხდომები, როგორც წესი, ღიაა კოალიციის ნებისმიერი წევრისათვის. სხდომაზე დამსწრე კოალიციის წევრს უფლება აქვს აზრი გამოთქვას განსახილველ საკითხზე, მაგრამ მონაწილეობას ვერ იღებს გადაწყვეტილების მიღების პროცესში.

2. მმართველი საბჭოს სხდომების ჩატარების დროისა და თარიღის შესახებ ინფორმაცია იგზავნება კოალიციის ყველა წევრთან. ინფორმაციის დაგზავნას უზრუნველყოფს კოალიციის სამდივნო.

3. მმართველი საბჭოს მიერ მიღებული გადაწყვეტილების შესახებ ინფორმაციას კოალიციის სამდივნო დაუყოვნებლივ აგზავნის კოალიციის ყველა წევრთან.

**თავი IV**

**ხელმძღვანელობითი უფლებამოსილებები**

**მუხლი 16 ხელმძღვანელი პირები**

კოალიციის ხელმძღვანელი პირები არიან: თავჯდომარე და თავჯდომარის მოადგილე. კონკრეტული მიმართულებების კოორდინაციის უფლებამოსილებები შეიძლება მიენიჭოს მმართველი კომიტეტის მიერ დანიშნულ სხვა კომპეტენტურ პირებსაც.

**მუხლი 17 ხელმძღვანელი პირების დანიშვნა**

1. კოალიციის თავჯდომარეს და თავჯდომარის მოადგილეს, თავისი შემადგენლობიდან, ფარული კენჭისყრით, ირჩევს მმართველი საბჭო, ერთი წლის ვადით. თავმჯდომარედ და თავმჯდომარის მოადგილედ არჩეულად ითვლებიან ის კანდიდატები, რომლებიც მიიღებენ სხვა კანდიდატზე მეტ ხმას. კანდიდატების მიერ ხმათა თანაბარი რაოდენობის მიღების შემთხვევაში, ტარდება განმეორებითი კენჭისყრა.

2. მდივანი შეიძლება არ იყოს მმართველი საბჭოს წევრი, რასაც ამტკიცებს მმართველი კომიტეტი თავის გადაწყვეტილებით.

**მუხლი 18 გადადგომა**

კოალიციის ხელმძღვანელ პირებს უფლება აქვთ გადადგნენ დაკავებული პოზიციებიდან პირადი განცხადების საფუძველზე, რის თაობაზეც წერილობით აცნობებენ მმართველ საბჭოს.

**მუხლი 19 გათავისუფლება**

კოალიციის საუკეთესო ინტერესების გათვალისწინებით, კოალიციის ხელმძღვანელი პირი შეიძლება გამოწვეულ იქნას დაკავებული პოზიციიდან მმართველი საბჭოს წევრთა სრული შემადგენლობის 2/3-ის გადაწყვეტილებით, მის მიმართ არსებული დასაბუთებული არგუმენტაციის არსებობისას.

**მუხლი 20 თავმჯდომარე**

1. კოალიციის თავმჯდომარე, რომელიც იმავდროულად არის მმართველი კომიტეტის თავმჯდომარე, ახორციელებს კოალიციის ზოგად ხელმძღვანელობას და კოორდინაციას, კოალიციის საუკეთესო ინტერესების შესაბამისად.

2. თავმჯდომარე არის კოალიციის წარმომადგენელი საჯარო ურთიერთობებში და მას აქვს უფლება გააკეთოს საჯარო განცხადებები მასობრივი მედიის საშუალებებში კოალიციის საქმიანობაზე და მომავალ გეგმებზე.

**მუხლი 21 თავმჯდომრის მოადგილე**

თავმჯდომარის მოადგილე ახორციელებს თავმჯდომარის ყველა უფლებამოსილებას თავმჯდომარის არყოფნის, ან მისი თხოვნის შემთხვევაში.

**მუხლი 22 სამდივნო**

კოალიციის საქმიანობის შეუფერხებლად განხორციელებისათვის იქმნება სამდივნო. სამდივნოს ხელმძღვანელობს კოალიციის მდივანი, რომელსაც ირჩებს მმართველი საბჭო ხმების უბრალო უმრავლესობით. სამდივნოსა და მდივნის ფუქნცია შესაძლოა შეითავსოს მმართველი საბჭოს ნებისმიერმა წევრმა ორგანიზაციამ.

**მუხლი 23 მდივანი**

მდივანი, ორგანიზებას უწევს კოალიციის შეხვედრისა და მმართველი კომიტეტის სხდომის ოქმის შედგენას და მის ხელმისაწვდომობას დაინტერესებული პირებისათვის.

**თავი V**

**მრჩეველთა საბჭო**

**მუხლი 24 მრჩეველთა საბჭოს დაკომპლექტების წესი და მისი ფუნქციები**

1. კოალიციის საქმიანობის მხარდასაჭერად იქმნება მრჩეველთა საბჭო.

2. მრჩეველთა საბჭოს წევრი შეიძლება იყო საქართველსო რეზიდენტი ან არარეზიდენტი პირი.

3. მრჩეველთა საბჭოს წევრებს ნიშნავს და ათავისუფლება კოალიციის მმართველი საბჭო. კოალიციის მმართველი საბჭოს ნებისმიერ წევრს, აგრეთვე კოალიციის წევრთა ⅓ უფლება აქვს მმართველ კომიტეტს წარუდგინონ მრჩეველთა საბჭოს წევრობის კანდიდატურა.

2. მრჩეველთა საბჭო ხელს უწყობს კოალიციას მისი მიზნების ეფექტურ განორციელებაში, აძლებს რჩევებს სხვადასხვა მიმდინარე ან/და დაგეგმილ აქტივობებზე.

3. მრჩეველთა საბჭოს წევრის პოზიცია შეიძლება იყოს ანაზღაურებადი.

**თავი VI**

**კოალიციის წევრების ინფორმირება და კოალიციის გარე კომუნიკაცია**

**მუხლი 25 კოალიციის მიერ განხორციელებული გარე და შიდა კომუნიკაციის წესები**

1. კოალიციის საქმიანობასთან დაკავშირებულ ნებისმიერ საკითხზე კოალიციის წევრების დროულ ინფორმირებაზე პასუხისმგებელია სამდივნო. სამდივნო უზრუნველყოფს კოალიციის წევრებს შორის ეფექტურ კომუნიკაციას, წინასწარ, გონივრული ვადის დაცვით, უზრუნველყოფს კოალიციის წევრების ინფორმირებას კოალიციაში მომხდარი სტრუქტურული ცვლილებების, კოალიციის მიერ დაგეგმილი ღონისძიებების და სხვა აქტივობების შესახებ. კოალიციის სამდივნო კოალიციის წევრებს დროულად და ეფექტურად აწვდის იმ ინფორმაციას, რომელსაც იგი გასავრცელებლად მიიღებს კოალიციის მმართველი საბჭოდან.
2. კოალიციის წევრებისა და საზოგადოების ინფორმირება ხდება სოციალური ქსელების, ელექტრონული პოსტის, ვებ გვერდისა და სხვა საშუალებების.
3. კოალიციის სამდივნო ვალდებულია უზრუნველყოს ვებ გვერდისა და სოციალური გვერდის გამართული ფუნქციონირება და მისი დროული განახლება.
4. ნებისმიერი სახის ინფორმაცია, ანგარიში, განცხადება და სხვა, რომელიც კოალიციის სახელით გავრცელდება, უნდა იყოს ქართულ და ინგლისურ ენებზე. ტექსტების თარგმნა გონივრული ვადის დაცვით, მაგრამ არაუმეტეს 7 სამუშაო დღისა, უნდა უზრუნველყოს კოალიციის სამდივნომ.

**თავი VII**

**ინტერესთა კონფლიქტი**

**მუხლი 26 ინტერესთა კოფლიქტის განმარტება და შედეგები**

1. კოალიციის მმართველი კომიტეტის სხდომებზე საკითხების განხილვის დაწყებამდე კოალიციის წევრი ორგანიზაცია ვადლებულია წინასწარ განაცხადოს ინტერესთა კონფლიქტის არსებობის შესახებ და არ მიიღოს მონაწილეობა საკითხის განხილვაში.

2. ინტერესთა კონფლიქტის არსებობის შემთხვევაში კოალიციის წევრი ნებისმიერი ორგანიზაცია უფლებამოსილია მოითხოვოს ინტერესთა კონფლიქტის მქონე ორგანიზაციის აცილება.

3. ინტერესთა კონფლიქტი არის ნებისმიერი სახის კერძო თუ საჯარო ურთიერთობა და/ან მდგომარეობა, რომელიც შესაძლოა ჰქონდეს ორგანიზაციას და/ან მის რომელიმე წარმომადგენელს, რისი გათვალისწინებითაც, ობიექტური დამკვირვებელი მიიჩნევს, რომ გადაწყვეტილების მიღებისას პირი ვერ იქნება დამოუკიდებელი, ობიექტური და მიუკერძოებელი. ინტერესთა კონფლიქტის წარმომქმნელი გარემოება შესაძლოა დაკავშირებული იყოს კერძო, პროფესიული, საზოგადოებრივ, პოლუტიკურ, ოჯახურ, ნათესაურ ან ნებისმიერი სხვა ნიშანთან თუ გარემოებასთან.

4. ინტერესთა კონფლიქტის შესახებ საკითხს იხილავს მმართველი საბჭო, რომელიც გადაწყვეტილებას ინტერესთა კონფლიქტის არსებობის ან არ არსებობის შესახებ დამსწრეთა უბრალო უმრავლესობით იღებს. კენჭისყრაში არ მონაწილეობს კოალიციის იმ წევრი ორგანიზაციის წარმოამდგენლები, რომლის საკითხიც იხილება.

**თავი VIII**

**გარდამავალი დებულებები**

**მუხლი 27 მმართველი საბჭოს პირველი არჩევნები**

მმართველი საბჭოს პირველი არჩევნების პროცედურებს ახორციელებს კოალიციის დამფუძვნებელი ორგანიზაციები: ???????

**თავი IX**

**დასკვნითი დებულებები**

**მუხლი 28 შესწორებები**

1. წინამდებარე წესდება შედგენილია ქართულ ენაზე და დამტკიცებულია კოალიციის წევრთა მიერ ერთხმად.

2. წინამდებარე წესდებაში ნებისმიერი ცვლილების და დამატების შეტანა შესაძლებელია კოალიციის წევრთა სრული შემადგენლობის უმრავლესობით.

**კოალიციის დამფუძნებელი წევრების ხელმოწერები:**